Symboltung Ariana Grande-låt mot toppen av hitlistene
I kjølvannet av terrorangrepet ved Ariana Grandes konsert i Manchester, er det én av hennes låter som har fått ny betydning og blitt symbolsk for mange. På nettet florerer det nå av videoer fra konserten, av fans som synger Grandes «One Last Time». For noen av dem ble det siste gang de sang. Så du? 22-åring mistenkt for terrorangrepet I sosiale medier er det nå horder av fans som oppfordrer publikum til å kjøpe «One Last Time» og få den til topps på den britiske hitlisten, for å hedre ofrene. Kampanjen har allerede stor effekt: Sangen ligger i skrivende stund på tredjeplass på britiske iTunes, hvor den har steget raskt siden morgentimene. Sjekk: Ariana Grande: «Knust» «One Last Time» var fra før en av Grandes mest populære sanger. Låten kom i 2014 og har i skrivende stund over 311 millioner avspillinger på Spotify, 256 millioner på YouTube. Artisten selv er nå tilbake i USA. Tirsdag kveld publiserte britiske Daily Mail en reportasje som viser artisten komme ut av flyet sitt i Florida. @ArianaGrande Photos of Ariana Grande earlier today in Florida after the #ManchesterArena attack. (May 23) ... https://t.co/CxQd9Xave6 — ARIANA GRANDE UPDATE (@AriaxxaGraxxde)24.05.17, 01:50 Der blir den tydelig pregede 23-åringen møtt med et kyss av kjæresten Mac Miller på rullebanen. Paret og følget deres ble deretter eskortert hjem til Grandes mor Joan, hvis hus var omringet av politibiler.
«One Last Time» tar av i Storbritannia, mens artisten selv er tilbake i USA.